 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Κως, 17 Μαΐου 2016**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : ‘’Ο Δήμαρχος Κω κοντά στους πολίτες της Κεφάλου. Τρία σημαντικά έργα για την

Κέφαλο σε εξέλιξη’’

Στην Κέφαλο βρέθηκε ο Δήμαρχος Κω κ.Γιώργος Κυρίτσης στα πλαίσια των τακτικών και συνεχών επισκέψεων του στις κοινότητες και στα χωριά.

Ο Δήμαρχος δέχθηκε πολίτες, κατέγραψε τις παρατηρήσεις αλλά και τις προτάσεις τους και απάντησε τα ερωτήματά τους.

Παράλληλα επισκέφθηκε και επέβλεψε την εξέλιξη τριών σημαντικών έργων για την Κέφαλο.

* Το έργο της ανάπλασης του λιμανιού στην Κέφαλο ξεκίνησε ξανά. Είναι ένα έργο πνοής για την περιοχή, που γίνεται μετά από προγραμματική σύμβαση του Λιμενικού Ταμείου με το Δήμο Κω.
* Το έργο της ανάπλασης της Πλατείας Τσιγκούρας που η έναρξη και η μελέτη είχε γίνει από τον πρώην Δήμαρχο κ.Μπίλλη. Η νέα δημοτική αρχή επιτάχυνε τις εργασίες και το έργο ανάπλασης και αναβάθμισης μιας μεγάλης περιοχής του οικισμού θα έχει ολοκληρωθεί και θα παραδοθεί στο τέλος Οκτωβρίου.
* Τα έργα αποκατάστασης των ζημιών στον παραλιακό δρόμο Καμαρίου-Κεφάλου. Ο Δήμος Κω, αμέσως μετά την καταστροφή στο τοιχίο και στο δρόμο από τη θεομηνία, προχώρησε άμεσα στην εκπόνηση της σχετικής μελέτης και ήδη οι εργασίες αποκατάστασης ολοκληρώνονται.

Όπως επισήμανε ο Δήμαρχος Κω Γιώργος Κυρίτσης ‘’ **η Κως αλλάζει και προχωράει μπροστά με έργα. Αυτό δεν είναι απλά ένα μήνυμα, είναι καθημερινή πράξη.**

**Η Κέφαλος βγαίνει από την πορεία φθοράς και παρακμής, το Τοπικό Συμβούλιο είχε καθοριστική συμμετοχή στον προγραμματισμό και στην υλοποίηση αυτών των έργων.**

**Οι πολίτες βλέπουν να γίνονται έργα, παρά τις μεγάλες δυσκολίες που αντιμετωπίζουμε ως χώρα και ως δήμος. Και ακόμα είμαστε στην αρχή…’’**